Míloksen lentoasema

Míloksen lentoasema (kreik. Κρατικός Αερολιμένας Μήλου, Kratikós Aeroliménas Mílou, IATA: MLO, ICAO: LGML, YPA: ΚΑΜΛ) on kansallinen lentoasema Míloksen saarella Kreikassa. Lentoasema otettiin käyttöön vuonna 1972. Se sijaitsee saaren keskiosissa noin viisi kilometriä koilliseen saaren pääsatamasta Adámantaksesta ja noin kahdeksan kilometriä saaren pääkylästä Plákasta. Lentokentän kiitotien pituus on 800 metriä ja leveys 25 metriä, ja sille voivat laskeutua vain kevyemmät potkurikoneet. Kiitotie on rakennettu noin neljän metrin korkeudelle merenpinnasta. Saarelle on suunniteltu uutta, suurempaa kenttää eri paikkaan. Lähteet Aiheesta muualla Kuvia tai muita tiedostoja aiheesta Míloksen lentoasema Wikimedia Commonsissa